Cristina Torre Cervigón

Cristina Torre Cervigón, nada en Madrid en 1942, é unha xeóloga, coleccionista e presidenta da Fundación Torres-Pujales.

 Traxectoria 
Cristina Torre, de familia coruñesa, estudou o bacharelato no Instituto Eusebio da Guarda da Coruña, e posteriormente trasladouse a Madrid licenciándose na Facultade de Ciencias ( Xeoloxía) pola Universidade Complutense de Madrid (UCM). Traballou como profesora axudante da UCM, e na  Universidade Autónoma de Madrid. Acadou o  número un da oposición a profesorado de Ensino Medio e exerceu como  catedrática de bioloxía-xeoloxía no IES Beatriz Galindo de Madrid.  

En 1977 casou co pintor Julio Pujales, con quen comezou  a súa afección á arte moderna. En 2006 tras a morte do seu marido creou a Fundación Torre-Pujales, e posteriormente o Museo de Arte Contemporánea Costa da Morte en Corme. En 2020 a Fundación doou case mil libros ao Xeoparque da Costa da Morte, depositados  nunha estancia da  biblioteca municipal de Laxe, que  se denominará colección Uxío Torre Enciso.

 Notas 

 Véxase tamén 

 Ligazóns externas 

 Fundación Torre-Pujales en Camiños do Mar

Categoría:Xeólogos de España
Categoría:Nados en Madrid
Categoría:Nados en 1942
Categoría:Alumnos da Universidade Complutense de Madrid